Sidoo kale, Xisbiga KULMIYE waxa uu deeqo xoolo ah gaadhsiiyey goobo kala duwan ee Gobolka Maroodi-jeex, waxaanna guddida ololaha xisbiga ee gobolku ay xoolo dhan 37 neef oo Geel ah iyo 136 neef oo Adhi ah ku wareejiyeen Talisyada Ciidammada Millatariga, Booliska iyo Asluubta, Cusbitaalka guud ee Hargeysa iyo cusbitaalka Qaaxada ee caasimadda, xarunta Agoomaha Hargeysa iyo xarumaha lagu hayo dadka qaba xannuunka maskaxda ama dhimirka.
